[bookmark: _GoBack]Vec: Poskytnutie údajov a podnetov pre spracovanie Územného plánu mikroregiónu Koromľa

Košický samosprávny kraj ako príslušný orgán územného plánovania podľa § 6 zákona č. 200/2022 Z. z. o územnom plánovaní v znení neskorších predpisov (ďalej len „zákon o ÚP“) na základe dohody a žiadosti obcí Husák, Kolibabovce, Koromľa, Krčava, Orechová, Petrovce, Porúbka, Priekopa, Tibava, Vojnatina, Vyšné Nemecké a Záhor zahájil podľa § 29 zákona o ÚP prípravné práce pre spracovanie Územného plánu mikroregiónu Koromľa.

Mikroregión Koromľa sa nachádza v okrese Sobrance a združuje dvanásť obcí s celkovou rozlohou 113,5 km² a počtom obyvateľov 3 982 (ŠÚ SR, 2025).

V súlade s ustanovením § 29 ods. 1 zákona o ÚP si Vás dovoľujeme požiadať o zaslanie podnetov, územnoplánovacích podkladov a iných relevantných podkladov, ktoré možno využiť na prípravu Územného plánu mikroregiónu Koromľa.

Územný plán mikroregiónu Koromľa bude v súlade s vyhláškou Úradu pre územné plánovanie a výstavbu Slovenskej republiky č. 153/2024 Z. z. o štandardoch a metodike spracovania územnoplánovacej dokumentácie a územnoplánovacích podkladov spracovaný v elektronickej podobe, v strojovo čitateľnom formáte vrátane priestorových údajov vo vektorovej forme.

Na zaslanie údajov a podnetov je možné využiť elektronický formulár, prostredníctvom ktorého môžete nahrať podnety a územnoplánovacie podklady vo formátoch PDF, Word, Excel a dátové súbory vo formátoch ZIP, 7z, TAR s maximálnou veľkosťou 500 MB.

Formulár je dostupný na adrese: https://arcg.is/19LbG94

Údaje a podnety je možné zasielať aj v listinnej podobe na adresu obecného úradu alebo priamo na adresu Úradu Košického samosprávneho kraja, Námestie Maratónu mieru 1, 042 66 Košice.

Zaslané údaje a podnety sa využijú ako podklad pre:
· vypracovanie Správy o stave územnoplánovacej dokumentácie podľa § 28 ods. 2 písm. b) zákona o ÚP,
· vypracovanie analýzy a syntézy údajov o území podľa § 29 ods. 1 písm. d) zákona o ÚP,
· vypracovanie Zadania Územného plánu mikroregiónu Koromľa podľa § 29 ods. 1 písm. e) zákona o ÚP,
· vypracovanie oznámenia o strategickom dokumente podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.

Požadované údaje žiadame zaslať v lehote do 21 dní od oznámenia.

Vyvesené dňa:



Príloha: Vymedzenie územia mikroregiónu Koromľa

